Duane Carter

Duane Carter (5. toukokuuta 1913 Fresno, Kalifornia – 7. maaliskuuta 1993 Indianapolis, Indiana) oli yhdysvaltalainen Indianapolis 500 -kuljettaja. Hän osallistui yhteensä 11 Indianapolis 500 -kilpailuun kausina 1948–1955, 1959–1960 ja 1963.  Hän saavutti Formula 1-sarjassa yhteensä 6,5 MM-pistettä ja yhden palkintosijan, jonka hän jakoi Sam Hanksin kanssa vuoden 1953 kilpailussa. Carter ajoi yhteensä 4 300 mailia eli 6 900 km johtamatta kertaakaan kilpailua. Hän on tässä tilastossa neljäntenä.

Carter ajoi urallaan myös Midget cars ja Sprint cars -sarjoissa. Hänet valittiin National Sprint Car Hall of Fameen vuonna 1991 ja National Midget Auto Racing Hall of Fameen vuonna 1989.

Carterin poika Pancho kilpaili myös Indycars-sarjoissa.

Lähteet

Yhdysvaltalaiset Formula 1 -kuljettajat
Vuonna 1913 syntyneet
Vuonna 1993 kuolleet